
[bookmark: _Hlk180411306]THAILANDA: Bangkok & Phuket 
Temple si Plaje Tropicale
Iberojet | 10 zile | 7 nopti | de la 1.646 EUR
Plecari in peroada: septembrie – decembrie 2026

Descoperiti Thailanda intr-o calatorie care imbina farmecul vibrant al capitalei Bangkok cu frumusetea tropicala a insulei Phuket. Pentru inceput, explorati Bangkok, un oras fascinant al contrastelor, cu temple aurite, palate regale, piete traditionale, strazi animate si arome cuceritoare din bucataria locala. Continuati calatoria in Phuket, una dintre cele mai spectaculoase destinatii tropicale ale Asiei, cu plaje intinse, ape cristaline, peisaje exotice si o atmosfera energizanta. Un circuit care combina zile dedicate descoperirii culturii si traditiilor locale, cu zile de relaxare intr-un veritabil paradis tropical, Phuket, cea mai mare insula a Thailandei.















 Atractii uimitoare si experiente captivante:
· Bangkok – descoperiti capitala Thailandei, cu temple spectaculoase, Marele Palat Regal, Templul lui Buddha de Smarald, Chinatown, piete traditionale si o street food-ul renumit in intreaga lume.
· Atmosfera autentica locala – explorati pietele locale, strazile animate si cartierele traditionale, descoperind contrastele dintre vechiul si noul Bangkok.
· Phuket – paradis tropical – faceti cunostinta cu cea mai mare insula thailandeza, o destinatie exotica indragita de vacanta. Plajele cu nisip fin, apele de un albastru fermecator, peisajele de vis si atmosfera animata creeaza decorul perfect pentru zile pline sa relaxare si explorare.
· Relaxare si explorare – bucurati-va de zile libere in Phuket, perfecte pentru plaja si sporturi nautice, pentru descoperirea gastronomiei locale, a pietelor si magazinelor, precum si a vietii de noapte. Puteti opta si pentru excursiile optionale puse la dispozitie pentru a ajunge in cele mai emblematice atractii ale insulei.

Cazare
hoteluri de 3*, 4* și 5* cu mic-dejun

TAXE aeroport


PLECARI GARANTATE
Orar de zbor - compania Iberojet
Madrid – Bangkok – Madrid
	
	Plecare
	Sosire
	Ora plecare
	Ora Sosire

	
	Madrid
	Bangkok
	22:15
	15:35

	
	Bangkok
	Madrid
	18:35
	02:25(+1)


                *Orarul de zbor si compania aeriana pot suferi modificari.
Ziua 1 | Madrid – Bangkok  Startul aventurii thailandeze
Sosire la aeroportul din Madrid, efectuarea formalitatilor de check-in si imbarcare pentru zborul direct Iberojet catre Bangkok. Ne imbarcam pentru o calatorie spre fascinanta Thailanda, iar noaptea o vom petrece la bordul aeronavei.

Ziua 2 | Sosire in Bangkok – Wa-ngai!  (Salut!)
Sosire in Bangkok si transfer asistat de la aeroportul international catre hotel. Dupa check-in, aveti ziua libera pentru odihna sau explorarea capitalei thailandeze.

Ziua 3 | Bangkok – Descoperiti capitala Thailandei
Zi libera pentru a explora Bangkok in ritmul propriu sau pentru a participa la una dintre excursiile optionale disponibile.
Puteti descoperi celebrele temple ale orasului, admira Marele Palat Regal si Templul lui Buddha de Smarald, explora Chinatown sau va puteti lasa purtati de atmosfera vibranta a pietelor locale.
Pentru iubitorii de gastronomie, Bangkok este locul perfect pentru a incerca preparate traditionale thailandeze si celebra street food, de la Pad Thai si curry thailandez pana la deserturi exotice si fructe tropicale.

Ziua 4 |  Bangkok – Phuket. Bun venit intr-un paradis tropical!
La ora stabilita, vom avea transfer la aeroport pentru imbarcarea pe zborul catre Phuket.
Dupa sosire, transfer la hotel si timp liber pentru a va bucura de prima zi in aceasta spectaculoasa destinatie tropicala. Phuket este una dintre cele mai cunoscute destinatii de litoral ale Thailandei, renumita pentru plajele sale exotice, apele limpezi, peisajele tropicale si atmosfera animata.

Ziua 5 |  Phuket – Sun & Fun!
Zi libera dedicata relaxarii si descoperirii frumusetilor naturale ale insulei Phuket.
Va puteti bucura de plaja, de piscina hotelului sau puteti explora pe cont propriu atmosfera locala.
Phuket ofera numeroase posibilitati pentru petrecerea timpului liber, de la restaurante si piete locale pana la shopping si viata de noapte.
Pentru cei care doresc sa descopere mai mult din destinatie, sunt disponibile excursii optionale catre cele mai frumoase insule si plaje din zona.









[bookmark: _Hlk204096498]Ziua 6 | Phuket– Paradis tropical si relaxare
O noua zi libera pentru a descoperi Phuket si imprejurimile sale.
Insula combina plajele spectaculoase cu peisaje tropicale, golfuri cu ape cristaline, temple si sate locale, oferind numeroase oportunitati pentru relaxare si explorare.
Puteti opta pentru o excursie optionala catre insulele din apropiere, pentru o zi de relaxare la plaja sau pentru o plimbare prin zonele animate ale insulei.

Ziua 7 | Phuket
Ultima zi completa in Phuket va invita la relaxare si la descoperirea insulei in ritmul propriu. Profitati de timpul liber pentru a va bucura de plajele exotice, de facilitatile hotelului sau pentru a explora atmosfera autentica a insulei.
Pentru cei dornici de noi descoperiri, excursiile optionale reprezinta ocazia perfecta de a explora insulele din apropiere, plajele spectaculoase si peisajele tropicale care fac din Phuket una dintre cele mai apreciate destinatii ale Thailandei.
 
Ziua 8 | Phuket – Bangkok
La ora indicata de ghizii nostri, preluare de la hotel si transfer la aeroport pentru zborul catre Bangkok. Dupa sosirea in capitala, transfer la hotel si timp liber pentru a va bucura de ultimele ore in Thailanda.
Puteti profita de aceasta zi pentru ultimele cumparaturi, pentru o cina traditionala sau pentru o plimbare prin atmosfera vibranta a orasului.
Ziua 9 | Bangkok – Madrid
La ora stabilita, transfer la aeroport pentru imbarcarea pentru zborul de retur catre Madrid.

Ziua 10 | Madrid
Sosire in Madrid.

	TARIFE:
	PLECARI IN FIECARE ZI DE JOI
Perioada septembrie – decembrie 2026



Tarifele pornesc de la 1.646 euro/persoana, in functie de data plecarii si disponibilitatea locurilor.
Nota: Tarifele sunt dinamice si se poate adauga zboruri din Bucuresti, Cluj Napoca si/sau Budapesta

	Servicii INCLUSE:
	 NU SUNT INCLUSE:

	· Bilet de avion Madrid – Bangkok – Madrid, cu zbor direct operat de compania Iberojet;
· Zborurile interne mentionate in program, conform itinerariului; 
· Transferuri aeroport – hotel – aeroport, conform programului;
· Variante de cazare disponibile, in functie de categoria aleasa, pentru un sejur de 7 nopti:
        2 nopti cu mic-dejun in Bangkok
4 nopti cu mic-dejun in Phuket
1 noapte cu mic-dejun in Bangkok 
Categoria standard 4* si 3*: Ibis Sathorn Bangkok 3* sau similar si Rawai Palm Beach Resort 4* Phuket
Categoria superior 4*:  Rembrandt Hotel 4* Bangkok sau similar si Rawai Palm Beach Resort 4* Phuket
Categoria Deluxe 4* si 5*: Pullman Hotel G 5* Bangkok sau similar si  Rawai Palm Beach Resort 4* Phuket
· Asistenta in limba engleza si spaniola

	· Asigurarea medicala de calatorie sau storno; (recomandata!), se incheie odata cu contractul de comercializare a pachetului de servicii turistice;
· Bauturi, mese (altele decat cele mentionate la servicii incluse) si excursii optionale;












Documente de calatorie:
             Pentru aceasta excursie este necesar pasaport electronic sau pasaport simplu, valabil minimum 6 luni de la data incheierii calatoriei. Pasaportul trebuie sa contina cel putin doua pagini libere consecutive. Pasaportul temporar nu este acceptat. 

Pentru o rezervare ferma, va rog sa ne transmiteti urmatoarele date:
•	Numele si prenumele complete si corecte, asa cum apar in cartea de identitate sau in pasaport  
•	Adresa de resedinta, adresa de e-mail si numar telefon 

Intrucat protectia datelor cu caracter personal este foarte importanta pentru noi, va rugam sa transmiteti aceste informatii, precum si copiile documentelor oficiale (cu pana la 30 de zile inainte de plecare), exclusiv prin e-mail. Va rugam sa evitati transmiterea acestora prin intermediul aplicatiilor de mesagerie sau al retelelor sociale. Aceasta solicitare este in conformitate cu reglementarile GDPR aplicabile in Romania.


CONDITII DE INSCRIERE: 
· Pentru confirmarea rezervarii, este necesara achitarea unui avans de 30% din valoarea pachetului turistic.
· Diferenta de plata (70%) se achita cu cel tarziu 31 de zile inainte de data plecarii.

CONDITII DE ANULARE/PENALIZARE: 
· In cazul anularii rezervarii cu cel putin 31 de zile inainte de plecare, se retine avansul achitat (30% din valoarea pachetului);
· In cazul anularii cu mai putin de 30 de zile calendaristice inainte de data plecarii sau in caz de neprezentare, se retine integral contravaloarea pachetului turistic (100%).

	INFORMATII
	UTILE

DOCUMENTE de calatorie: PASAPORT (documentele sa nu prezinte urme de deterioare a elementelor de siguranta si sa fie valabile minim 6 luni de la data terminarii calatoriei). Pentru a consulta lista statelor pentru care nu este necesara viza de intrare accesati site-ul Politiei de Frontiera www.politiadefrontiera.ro  sau al Ministerului de Externe www.mae.ro/travel-conditions     
- Minorii pot calatori in strainatate numai insotiti de un adult care detine acordul notarial al parintilor, conform legislatiei in vigoare. Daca minorul este insotit de unul dintre parinti, este necesar acordul notarial al celuilalt parinte.
- Pentru copiii sub 18 ani se recomanda detinerea unei copii a certificatului de nastere, pe langa pasaport.
- Tour Operatorul nu este responsabil in cazul refuzului autoritatilor de frontiera de a permite intrarea sau iesirea din tara.



OBSERVATII privind mijlocele de TRANSPORT:
- Corectitudinea numelor si a datelor personale ale calatorilor este responsabilitatea agentiei revanzatoare / agentului care a efectuat inscrierea
- Biletele de avion sunt nerambursabile si nu pot fi modificate dupa emitere. Compania aeriana poate aduce modificari de orar, ruta, tip de aeronava sau taxe; Tour Operatorul nu este responsabil pentru eventualele inconveniente, dar va informa in timp util
-  Alocarea locurilor in avion se face de regula la check-in, conform regulilor companiei aeriene. Locurile preferentiale pot implica costuri suplimentare si pot fi modificate fara notificare prealabila.
- Prezentarea la aeroport se face cu minimum 2 ore inainte de zbor; neprezentarea la timp poate duce la refuzul imbarcarii.
- Dupa sosire, bagajele se recupereaza din zona dedicata; eventualele probleme trebuie semnalate imediat la biroul de bagaje din aeroport.
- Asezarea in autocar se face in ordinea inscrierii, incepand cu a doua bancheta; suplimentul de single nu confera loc dublu in autocar.
- Femeile insarcinate in peste 6 luni trebuie sa prezinte certificat medical pentru calatoria cu avionul/nava; acceptarea la bord ramane la discretia companiei si a echipajului.

OBSERVATII pentru CAZARE si PROGRAMUL EXCURSIEI
- Clasificarea hotelurilor este cea oficiala din tarile vizitate, conform standardelor locale. Hotelurile pot fi schimbate pana la plecare, urmand a fi oferite unitati similare ca standard si localizare.
- Camerele triple sunt rare; la cerere se pot confirma camere duble cu pat suplimentar, in functie de disponibilitate si tipul hotelului.
- Repartizarea camerelor se face de catre receptia hotelului. Eventualele probleme se solutioneaza la fata locului, cu sprijinul reprezentantului Tour Operatorului. Unele facilitati pot fi contra cost, iar hotelurile pot solicita garantie (cash sau card), returnabila la plecare.
- Persoanele care calatoresc singure pot opta pentru camera Single sau Partaj. In lipsa unui partener de camera pana la termenul limita, se aplica suplimentul de single. Eventualele neintelegeri intre participantii la partaj nu sunt responsabilitatea agentiei.
- Tinuta decenta este obligatorie pentru orice cina servita la oricare din restaurantele hotelului. Domnii au acces cu pantalon lung si incaltaminte inchisa (nu in pantalon scurt si papuci sau sandale), iar doamnele in tinuta decenta.
- Mesele festive organizate in strainatate pot diferi de cele traditionale romanesti ca meniu, durata si divertisment.
- Solicitarile speciale (camere alaturate, pozitionare, meniuri speciale etc.) sunt transmise ca preferinte si nu pot fi garantate.
- Agentia isi rezerva dreptul de a refuza participarea la viitoare programe a persoanelor cu comportament necorespunzator.
- Ghidul local poate modifica ordinea programului sau orele de desfasurare fara a afecta continutul serviciilor. Acesta ofera asistenta, traducere si informatii, fara a avea statut de ghid local autorizat.
- Explicatiile la obiectivele turistice sunt oferite de ghizi locali, conform legislatiei din tarile vizitate.


IMPORTANT
- Se recomanda incheierea unei asigurari Travel (medicala si storno) pentru protectie inainte si pe durata calatoriei.
- Pe parcursul excursiei pot aparea situatii de forta majora (intarzieri aeriene, greve, conditii meteo, restrictii de securitate etc.). Tour Operatorul va depune toate eforturile pentru solutionare, dar nu poate fi responsabil pentru eventualele costuri suplimentare generate de acestea.
- Preturile pot varia in functie de factori obiectivi (curs valutar, taxe, combustibil etc.). In cazul unei majorari de peste 8%, clientul poate rezilia contractul fara penalitati.
- Persoanele cu dizabilitati trebuie sa anunte gradul de invaliditate, cu toate amanuntele necesare, din momentul inscrierii si confirmarii rezervarii. Tour Operatorul nu isi asuma eventualele servicii speciale ce nu pot fi oferite de terti, in cazul in care nu au fost semnalate in momentul rezervarii si precizate in contractul de prestari servicii.
- Locurile promotionale (early booking sau oferte speciale) sunt limitate si pot fi epuizate inainte de termen.
- Bacsisurile pentru prestatorii locali (tips) reprezinta o practica internationala.
- Tour Operatorul nu este responsabil pentru pierderea sau furtul bagajelor, documentelor sau obiectelor personale; eventualele incidente trebuie raportate autoritatilor competente.



Prezentul document este parte integrate a contractului de prestari servicii.

